ΚΑΝΟΝΙΣΜΟΣ (ΕΚ) αριθ. 2407/98 ΤΗΣ ΕΠΙΤΡΟΠΗΣ της 6ης Νοεμβρίου 1998 για τον καθορισμό της χορήγησης πιστοποιητικών εξαγωγής για ορισμένα τυριά που θα εξαχθούν προς τις Ηνωμένες Πολιτείες της Αμερικής το 1999, στο πλαίσιο ορισμένων ποσοστώσεων που προκύπτουν από τις συμφωνίες ΓΣΔΕ

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1466/95 της Επιτροπής, της 27ης Ιουνίου 1995, για τον καθορισμό των ειδικών λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 2184/98 (2), και ιδίως το άρθρο 9α παράγραφος 3,

Εκτιμώντας:

ότι ο κανονισμός (ΕΚ) αριθ. 2185/98 της Επιτροπής (3) ανοίγει τη διαδικασία χορήγησης πιστοποιητικών εξαγωγής για ορισμένα τυριά που θα εξαχθούν στις Ηνωμένες Πολιτείες της Αμερικής το 1999, στο πλαίσιο συμπληρωματικών ποσοστώσεων που προκύπτουν από τις συμφωνίες ΓΣΔΕ 7

ότι, στην περίπτωση αιτήσεων για τη χορήγηση προσωρινών πιστοποιητικών που κατατέθηκαν με τον κανονισμό (ΕΚ) αριθ. 2185/98 σχετικά με ποσότητες προϊόντων μεγαλύτερες από εκείνες που είναι διαθέσιμες σε κάθε ομάδα προϊόντος, για τη χορήγηση πιστοποιητικών μπορεί να ληφθεί υπόψη η ποσότητα των ίδιων προϊόντων που εξάχθηκαν στις Ηνωμένες Πολιτείες της Αμερικής από τον αιτούντα κατά το παρελθόν και πρέπει να προτιμούνται οι υποψήφιοι των οποίων οι καθορισμένοι εισαγωγείς είναι θυγατρικές εταιρείες 7 ότι πρέπει να χορηγηθούν πιστοποιητικά σε αιτούντες οι οποίοι εισήγαγαν τα εν λόγω τυριά στις Ηνωμένες Πολιτείες της Αμερικής μία φορά τουλάχιστον κατά τα τρία προηγούμενα έτη 7 ότι πρέπει να προτιμηθούν οι αιτούντες εκείνοι των οποίων οι καθορισμένοι εισαγωγείς είναι θυγατρικές εταιρείες, με τον καθορισμό υψηλότερων συντελεστών χορήγησης για τους εν λόγω αιτούντες 7 ότι πρέπει να απορριφθούν όλες οι άλλες αιτήσεις 7

ότι το καθεστώς δεν προβλέπει τη δυνατότητα για έναν εμπορευόμενο να αρνηθεί την έκδοση του πιστοποιητικού σε περίπτωση που η ποσότητα που προκύπτει από την εφαρμογή των συντελεστών χορήγησης είναι πολύ μικρή 7 ότι η πείρα έδειξε ότι υπάρχει κίνδυνος για τον εμπορευόμενο, υπό τις συνθήκες αυτές, να μην μπορέσει να εκπληρώσει την υποχρέωσή του να εξάγει τα προϊόντα με αποτέλεσμα την απώλεια της εγγύησης 7 ότι, άρα, πρέπει να εξασφαλιστεί η χορήγηση ελάχιστης ποσότητας 7

ότι, στην περίπτωση ομάδων προϊόντων για τα οποία οι κατατιθέμενες αιτήσεις αφορούν ποσότητες μικρότερες από εκείνες που διατίθενται, πρέπει να προβλεφθεί η χορήγηση των υπολοίπων ποσοτήτων στους υποψήφιους, κατά αναλογία των ποσοτήτων για τις οποίες υποβλήθηκαν αιτήσεις 7 ότι η χορήγηση των εν λόγω πρόσθετων ποσοτήτων θα πρέπει να εξαρτάται από την κατάθεση αίτησης και τη σύσταση εγγύησης εκ μέρους του ενδιαφερόμενου εμπορευόμενου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι αιτήσεις χορήγησης προσωρινών πιστοποιητικών εξαγωγής που υποβάλλονται δυνάμει του κανονισμού (ΕΚ) αριθ. 2185/98 για τις ομάδες προοϊόντων και τις ποσοστώσεις που προσδιορίζονται από τους αριθμούς 16-Τόκιο, 16-Ουρουγουάη, 17, 20, 21, 25-Τόκιο και 25-Ουρουγουάη στη στήλη 3 του συνημμένου παραρτήματος:

- από αιτούντες που αποδεικνύουν ότι έχουν εξαγάγει στις Ηνωμένες Πολιτείες της Αμερικής τα σχετικά προϊόντα κατά τη διάρκεια ενός των προηγούμενων τριών ετών και των οποίων οι καθορισμένοι εισαγωγείς είναι θυγατρικές εταιρείες, γίνονται δεκτές:

α) για την ποσότητα για την οποία έχει υποβληθεί αίτηση ανά κωδικό προϊόντος της ονοματολογίας των επιστροφών κατά την εξαγωγή που δεν υπερβαίνει εκείνη που αναφέρεται στη στήλη 5 του παραρτήματος και

β) για την ποσότητα για την οποία έχει υποβληθεί αίτηση ανά κωδικό προϊόντος της ονοματολογίας των επιστροφών κατά την εξαγωγή που υπερβαίνει εκείνη που αναφέρεται στη στήλη 5, εντός του ορίου των συντελεστών χορήγησης οι οποίοι αναφέρονται στη στήλη 6 του παραρτήματος,

- από αιτούντες, εκτός εκείνων που προβλέπονται στην πρώτη περίπτωση, οι οποίοι αποδεικνύουν την εξαγωγή στις Ηνωμένες Πολιτείες της Αμερικής των εν λόγω προϊόντων κατά τη διάρκεια τουλάχιστον ενός από τα προηγούμενα τρία έτη, γίνονται δεκτές:

α) για την ποσότητα για την οποία έχει υποβληθεί αίτηση ανά κωδικό προϊόντος της ονοματολογίας των επιστροφών κατά την εξαγωγή που δεν υπερβαίνει εκείνη που αναφέρεται στη στήλη 7 του παραρτήματος 7

β) για την ποσότητα για την οποία έχει υποβληθεί αίτηση ανά κωδικό προϊόντος της ονοματολογίας των επιστροφών κατά την εξαγωγή που υπερβαίνει εκείνη που αναφέρεται στη στήλη 7, εντός του ορίου των συντελεστών χορήγησης που αναφέρονται στη στήλη 8 του παραρτήματος,

- από αιτούντες, εκτός εκείνων που προβλέπονται στην πρώτη και στη δεύτερη περίπτωση ανωτέρω, απορρίπτονται.

2. Οι αιτήσεις για προσωρινά πιστοποιητικά εξαγωγής που κατατίθενται σύμφωνα με τον κανονισμό (ΕΚ) αριθ. 2185/98 για ομάδες προϊόντων και ποσοστώσεων που προσδιορίζονται από τους αριθμούς 18, 22-Τόκιο και 22-Ουρουγουάη, στη στήλη 3 του παραρτήματος γίνονται αποδεκτές για τις αιτούμενες ποσότητες. Μετά από πρόσθετη αίτηση του επιχειρηματία εντός 15 εργάσιμων ημερών από την έναρξη ισχύος του παρόντος κανονισμού και υπό τον όρο σύστασης της προβλεπόμενης εγγύησης, μπορούν να εκδίδονται προσωρινά πιστοποιητικά εξαγωγής για πρόσθετες ποσότητες στο πλαίσιο των συντελεστών της στήλης 9 του συνημμένου παραρτήματος.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 6 Νοεμβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 144 της 28. 6. 1995, σ. 22.

(2) ΕΕ L 275 της 10. 10. 1998, σ. 21.

(3) ΕΕ L 275 της 10. 10. 1998, σ. 23.

ΠΑΡΑΡΤΗΜΑ

>ΘΕΣΗ ΠΗΝΑΚΑ>